Shame.am - Նախիր – հրապարակ – դատավճիռ
Ինչպես հայտնի է, Մանվել Գրիգորյանի ազատ արձակվելը հույզեր առաջացրեց, մարդիկ սկսեցին զբաղվել Փաշինյան Նիկոլի սիրած գործով` փողոցներ փակել: Այսօր այդ հարցին անդրադարձավ գեներալի փաստաբան Լևոն Բաղդասարյանը: «ՀՔԾ պետը ցուցում է տալիս նախարարին, որի իրավունքը նա չունի, ևբոլորը դա նորմալ են ընդունում, նախարարն էլ այդ ցուցումը տեղայնացնում է մարզպետին, որն էլ կանչում է գյուղապետերին և հանձնարարում կատարել ՀՔԾ պետի անօրինական ցուցումները։ Իսկ ժողովուրդը դա նորմալ է ընդունում և ծափ է տալիս, քանի որ դա վերաբերվում է Մանվել Գրիգորյանին, իսկ իշխանությունը չտեսնելու, չլսելու է տալիս, իսկ այդ մասին բարձրաձայնող իրավապատշտպանն ընկնում է հայհոյախառն քննադատության տակ։ Անձին զրկում են ազատ տեղաշարժվելու իրավունքից, ոստիկանապետը կազամեկրպիչներին օրենքի ողջ խստությամբ պատասխանատվության ենթարկելու փոխարեն, հրավիրում է իր մոտ և նրանց խորհուրդ տալիս գնալ հրապարակ՝ ակնարկելով մեծացնել հավաքվածների թիվը»,- ասաց Բաղդասարյանը:
Փաստաբանը համարձակ և իրավաչափ որակեց Մանվել Գրիգորյանի խափանման միջոցը փոխելու դատարանի որոշումը. «Մանվել Գրիգորյանի դատական ակտի թանաքը դեռ չչորացած, գլխավոր դատախազությունից կարծիք են հայտնում, որ դատական ակտն անօրինական է և բողոքարկելի»: Բաղդասարյանը նկատեց, որ դատախազները ոչ դատական նիստին են ներկա եղել և ոչ էլ ծանոթ են դատական ակտին:
Բայց ի՞նչ կարիք կա ծանոթ լինելու դատական ակտին, եթե կա հանրային պահանջ` Փաշինյան Նիկոլի սրբազան գործիքը, որից դեն ժողովրդի վարչապետը բան չգիտի: Եվ իհարկե, այս իրավիճակում, եթե իրոք հանրային պահանջով պիտի իրականացվի արդարադատությունը, ըստ Բաղդասարյանի, ապա պետք է փակել դատարանները և մարդկանց դատել հրապարակում՝ ժողովրդի բութ մատերի վերև ու ներքև շարժումներով: Մենք միանում ենք այս կարծիքին:
Դիտումների քանակ 467552
Այն բանից հետո, երբ Փաշինյան Նիկոլի իրավապահները փայլուն բացահայտեցին գեներալ Մանվել Գրիգորյանի կողմից իրականացված խոշոր չափերի...